Diari Oficial de la Generalitat Valenciana


Sumari del DOGV 3301, del 05-08-1998 (1998/6465)

ORDRE de 22 de juliol de 1998, de la Conselleria d'Agricultura, Pesca i Alimentació, per la qual es modifica l'Ordre de 19 de febrer de 1998, d'aquesta Conselleria, per la qual es publiquen les línies pressupostàries i els imports globals màxims que financen, per a 1998, determinades subvencions gestionades per la Direcció General d'Indústria, Cooperativisme, Pesca i Relacions Agràries, i se'n modifiquen parcialment les bases reguladores en vigor.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3301

Data del DOGV
:   05-08-1998

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1998/6465


Data del document
:   22-07-1998

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

ORDRE de 22 de juliol de 1998, de la Conselleria d'Agricultura, Pesca i Alimentació, per la qual es modifica l'Ordre de 19 de febrer de 1998, d'aquesta Conselleria, per la qual es publiquen les línies pressupostàries i els imports globals màxims que financen, per a 1998, determinades subvencions gestionades per la Direcció General d'Indústria, Cooperativisme, Pesca i Relacions Agràries, i se'n modifiquen parcialment les bases reguladores en vigor. [1998/Q6465]
  
Mitjançant l'Ordre de 19 de febrer de 1998, d'aquesta Conselleria (DOGV 3.193), es van publicar els imports globals màxims que financen, per a 1998, determinades subvencions gestionades per la Direcció General d'Indústria, Cooperativisme, Pesca i Relacions Agràries amb bases reguladores en vigor, totes elles del programa 714.10, denominat Ordenació i Millora de la Producció Pesquera. Aquesta ordre ja va ser modificada parcialment mitjançant l'Ordre d'1 d'abril de 1998, d'aquesta Conselleria (DOGV 3.221).
  
S'ha produït un augment del crèdit disponible inicialment, establit en l'ordre abans esmentada i en la modificació posterior, el qual va ser mecanitzat el dia 30 de juny de 1998.
  
D'acord amb el que s'estableix en l'article 47.11 del Text Refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991, en el qual s'exigeix que, en les bases reguladores de la concessió de subvencions, s'indique la línia o les línies de subvencions que les financen i l'import global màxim que s'hi ha destinat.
  
Per les raons esmentades, i en ús de les atribucions que se'm confereixen en l'article 35 de la Llei 5/1983, de 30 de desembre, del Govern Valencià,
  
ORDENE
  
Article únic
  
Modificar els imports globals màxims que, a càrrec de determinades línies de subvenció del programa 714.10, s'estableixen per a l'exercici 1998 en l'article 1 de l'Ordre de 19 de febrer de 1998, d'aquesta Conselleria (DOGV 3.193), i queden establits com s'assenyala a continuació:
  
Línia pressupostària 701/000/98, Ordre de 21 de juny de 1995, per la qual s'estableixen normes d'ordenació i ajudes amb finalitat estructural en el sector de la pesca i l'aqüicultura (DOGV 2.543, de 04.07.95). Codi comptable 828.
  
Import global màxim: 0.956.213.980 pessetes.
  
Aquesta línia d'ajudes es troba cofinançada amb fons finalistes procedents de la Unió Europea a través de l'Instrument de Finançament d'Orientació de la Pesca i del Ministeri d'Agricultura, Pesca i Alimentació, i la seua distribució és la següent:
  
Instrument de Finançament d'Orientació de la Pesca: 1.279.555.758 pessetes.
  
Ministeri d'Agricultura, Pesca i Alimentació: 458.146.220 pessetes.
  
Generalitat Valenciana: 467.809.671 pessetes.
  
Mantenen la vigència els altres aspectes que es regulen en l'ordre de referència indicada.
  
DISPOSICIÓ FINAL
  
Aquesta ordre entrarà en vigor a partir de l'endemà de la publicació en el Diari Oficial de la Generalitat Valenciana.
  
València, 22 de juliol de 1998
  
La consellera d'Agricultura, Pesca i Alimentació,